Jules Sandeau

Leonard Sylvain Jules Sandeau (født 19. februar 1811, død 24. april 1883) var en fransk romanforfatter. Han var medlem av det franske akademi, og er kjent for sitt forhold til forfatteren George Sand.

 Liv og virke 
Sandeau ble født i Aubusson i Creuse, og ble sendt til Paris for å studere juss. Istedenfor å være en nøysom student brukte han tiden på utagerende virksomhet med andre studenter. Han møtte George Sand, den gang Madame Aurore Dudevant, ved Le Coudray i huset til en venn, og da hun kom til Paris i 1831 begynte de et forhold. Intimiteten varte ikke lenge, men de skrev sammen under psevdonymet Jules Sand en roman, Rose et Blanche i 1831. Fra dette tok Dudevant sitt berømte psevdonym.Etter det skrev Sandeau et stort antall romaner og noveller; av disse kan nevnes spesielt nevnes Mademoiselle de la Seiglière fra 1848.

Sandeau ble ført inn på forfatterbanen av Aurore Dudevant, som han både stod i personlig og litterær forbindelse med. Hennes pseudonym, George Sand, kom ut av dette forholdet. De utga nemlig sammen under psevdonymet Jules Sand en roman, Rose et Blanche i 1831. Etter det skrev Sandeau et stort antall romaner og noveller; av disse kan nevnes spesielt nevnes Mademoiselle de la Seiglière fra 1848.

Sammen med Émile Augier skrev han for teateret La pierre de touche (1854) og Le gendre de monsieur Poirier (1854). Dessuten omarbeidet han sammen med Augier flere av sine romaner for teateret. Av disse har særlig Mademoiselle de la Seiglière  hatt stor suksess og holdt seg populær på det franske repertoaret og andre steder inn på 1900-tallet. Sandeaus romaner var mindre populære enn hans skuespill.

Sandeau ble forfremmet til konservator av biblioteket Mazarin i 1853, innvalgt til Académie française i 1858, og utpekt til bibliotekar av St Cloud i 1859. Etter at han tapte den sistnevnte posisjonen etter at det andre franske keiserdømme, lot han seg pensjonere. Han døde i Paris i 1883 og er gravlagt i Cimetière du Montparnasse.

 Bibliografi (utvalg) 
 1834 – Madame de Sommerville 
 1839 –  Marianna, hvor han tegnet et portrett av George Sand
 1841 – Le docteur Herbeau 
 1843 – Vaillance et Richard
 1844 – Fernand 
 1845 – Catherine 
 1846 – Valcreuse 
 1848 – Mademoiselle de la Seiglière, vellykket framstilling av samfunnet under Ludvig Filip, dramatisert som prosakomedie i 1851
 1848 – Madeleine 
 1849 – La chasse au roman
 1850 – Un héritage 
 1851 – Sacs et parchemins
 1858 – La maison de Penarvan 
 1862 – Un debut dans la magistrature 
 1871 – La roche aux mouettes
 1873 – Jean de Thommeray, komedie

 Referanser 

 Litteratur 
 Rastoueix-Guinot, Brigitte (2003): Jules Sandeau. Le premier romancier académien. Pulim, Limoges ISBN 2-84287-279-7.
 Silver, Mabel (1936): Jules Sandeau. L'homme et la vie. Boivin, Paris (Universität Paris).

 Eksterne lenker 


  «Sandeau, Jules» i Nordisk familjebok, 1913.

  Kort biografi og bibliografi hos Académie française

Kategori:Franskspråklige forfattere
Kategori:Franske forfattere
Kategori:Medlemmer av Académie française
Kategori:Personer fra departementet Corrèze